Die bekroonde skrywers Jackie en Reinet Nagtegaal het saamgespan om ’n insiggewende verhaal te skep wat die delikate verhouding tussen ’n ma en haar dogter skets.
Die twee lewe in limbo in hul rykmanswêreld teen die hange van Tafelberg, in ’n huis wat hulle besig is om te vergroen.
Die dogter is ’n jong entrepreneur wat haar winste gebruik en die land volrits om opbouende praatjies oor straatkinders te lewer.
Iets moet gebeur, iets moet verander, maar terwyl hulle wag, durf hulle die lewe aan in ’n waas van alkohol, voortdurend gewapen met ’n fles vodka in die sak.